ધનબાદઃ ઝારખંડના ધનબાદમાં ગેંગવોરમાં પૂર્વ ડેપ્યુટી મેયર નીરજ સિંહ સહિત ચાર લોકોના મોત થયા છે. બદમાશોએ લગભગ 50 રાઉન્ડ ગોળી ચલાવી હતી. મળતી માહિતી મુજબ નીરજ સિંહને 17 ગોળી મારવામાં આવી છે. આ ખૂની ખેલને ધનબાદનું સૌથી મોટુ ગેંગવોર માનવામાં આવે છે. પૂર્વ ડેપ્યુટી મેયર નીરજ સિંહની પોતાની એક રાજનીતિક ઓળખ છે. નીરજ સિંહ ઝારિયામાં ભાજપ વિધાયક સંજીવ સિંહના પિતરાઇ ભાઇ હતા. તે ધનબાદ વિધાનસભામાં ચૂંટણી પણ લડી ચૂક્યા છે. સિંહ મેન્શનમાં તણાવને કારણે ઝારિયા સાંસદ સંજીવ સિંહ તેમજ નીરજ સિંહ વચ્ચે રાજનીતિક તકરાર ચાલી રહી હતી. આજ કારણે બંને ભાઇઓ વચ્ચે હંમેશા ધર્ષણ થતું હતું.